****

Európska únia

Európsky fond

regionálneho

rozvoja

**Metodický pokyn CKO č. 32**

**verzia 2**

**Programové obdobie 2014 – 2020**

|  |  |
| --- | --- |
| **Vec:** | Riziková analýza výziev/vyzvaní |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom svojom rozsahu. |
| **Počet príloh:** | 1 |
| **Dátum vydania:** | 31.10.2018 |
| **Dátum účinnosti:** | 31.10.2018 |
| **Schválil:** | **JUDr. Denisa Žiláková**  generálna riaditeľka sekcie centrálny koordinačný orgán |

Obsah

[1 Úvod 2](#_Toc499715183)

[2 Predkladanie rizikovej analýzy výziev 3](#_Toc499715184)

[3 Vypracovanie rizikovej analýzy výzvy 3](#_Toc499715185)

[4 Zoznam skratiek 4](#_Toc499715186)

[5 Prílohy 4](#_Toc499715187)

1 Úvod

1. Vláda Slovenskej republiky (ďalej len „vláda SR“) na rokovaní dňa 27.9.2017 schválila návrh Akčného plánu na posilnenie transparentnosti a zjednodušenia implementácie EŠIF (ďalej len „Akčný plán“). V rámci uznesenia vlády SR č. 449 z 27.9.2017 (ďalej len „uznesenie“) ukladá podpredsedovi vlády SR pre investície a informatizáciu splniť opatrenia uvedené v Akčnom pláne.
2. Jednotlivým ministrom a predsedom vybraných štátnych organizácií vyplýva z uznesenia úloha spolupracovať pri plnení opatrení uvedených v Akčnom pláne.
3. Cieľom metodického pokynu je stanoviť postup k výkonu opatrenia v zmysle časti 1.2.8 Akčného plánu – Riziková analýza výziev (ďalej len „RAV“).
4. RAV slúži k zabezpečeniu kvalitnej prípravy výziev a eliminácii problémových a rizikových oblastí, čo v konečnom dôsledku prispeje k lepšej implementácii operačných programov, čerpaniu finančných prostriedkov, predchádzaniu auditných zistení a pod.
5. Základným predpokladom RAV je identifikácia rizík návrhu výzvy riadiaceho orgánu/sprostredkovateľského orgánu (ďalej len „RO/SO“) v procese jej tvorby a prijatie opatrení na ich elimináciu. Predpokladá sa využitie skúseností riadiacich a sprostredkovateľských orgánov v oblasti riadenia rizík na základe prijímaných opatrení súvisiacich s auditnými zisteniami v minulosti.
6. Zodpovedným za riadenie rizík v súvislosti s výzvou je RO/SO.
7. Za výzvu sa pre účely tohto MP považuje výzva na predkladanie žiadostí o NFP, vyzvanie na predkladanie národných projektov a vyzvanie na predloženie veľkého projektu[[1]](#footnote-1).
8. MP je vypracovaný v súlade s nasledujúcimi všeobecne záväznými právnymi a inými predpismi a pokynmi:
9. Zákon č. 292/2014 Z. z. o príspevku poskytovanom z Európskych štrukturálnych a investičných fondov a o zmene a doplnení niektorých zákonov v znení neskorších predpisov;
10. Nariadenie vlády SR č. 247/2016, ktorým sa ustanovuje systém uplatňovania niektorých právomocí Úradu podpredsedu vlády SR pre investície a informatizáciu;
11. Systém riadenia európskych štrukturálnych a investičných fondov na programové obdobie 2014 – 2020 v platnom znení (ďalej len „Systém riadenia EŠIF“).

2 Predkladanie rizikovej analýzy výziev

1. RO/SO pred vyhlásením výzvy zašle CKO na emailovú adresu [vyzvy@vicepremier.gov.sk](mailto:vyzvy@vicepremier.gov.sk) RAV (vo formáte excel) spolu s návrhom výzvy v súlade s platným Systémom riadenia EŠIF.
2. V prípade výziev s príspevkom k Stratégii výskumu a inovácií pre inteligentnú špecializáciu SR (ďalej len „RIS3“), je RO/SO v zmysle Akčného plánu povinný zaslať RAV spolu s návrhom výzvy na posúdenie radám Technologickej agentúry (relevantné pre MH SR), Výskumnej agentúry (relevantné pre MŠVVaŠ SR) a Stálej komisii Rady vlády SR pre vedu, techniku a inovácie pre implementáciu RIS3. RO/SO predkladá na CKO výzvu s RAV spolu s vyjadrením vyššie uvedených subjektov.
3. CKO posudzuje predloženú výzvu, ktorej súčasťou je RAV v lehote stanovenej Systémom riadenia EŠIF pre posúdenie výzvy. CKO je oprávnený za účelom posúdenia predloženej výzvy vyžadovať od RO/SO vysvetlenie/úpravu informácií v RAV, resp. v súvislosti s RAV úpravu informácií vo výzve a jej prílohách. Čas potrebný na predloženie upravených dokumentov alebo informácií sa nezapočítava do lehoty na vydanie stanoviska k návrhu výzvy.
4. Ak počas plynutia lehoty na vydanie stanoviska k návrhu výzvy RO/SO vykoná v RAV akékoľvek úpravy, RO/SO postupuje podľa časti 3.1.1 ods. 6 Systému riadenia EŠIF.

1. Vypracovanie rizikovej analýzy výzvy
2. Pre vypracovanie RAV použije RO/SO výhradne formulár RAV, ktorý tvorí prílohu č. 1 tohto MP. Súčasťou prílohy č. 1 sú okrem vzoru RAV aj príklady rizík a opatrení RAV ktoré majú informatívny charakter pre RO/SO.
3. RO/SO **v procese prípravy výzvy** posudzuje každé riziko uvedené vo formulári RAV.
4. V prípade, ak RO/SO vyhodnotí, že **riziko je relevantné** vo vzťahu k pripravovanej výzve, priradí danému riziku status „Identifikované riziko“ a vyberie minimálne jedno z preddefinovaných opatrení, prostredníctvom ktorého bolo predmetné riziko eliminované ešte v procese prípravy výzvy, prípadne doplní vlastné opatrenie na jeho elimináciu. V takomto prípade RO/SO nie je povinný uvádzať komentár, s výnimkou opatrení pri ktorých je explicitne vo vzore „Formulár rizikovej analýzy výzvy“ uvedená povinnosť uviesť relevantné zdôvodnenie.
5. V prípade ak RO/SO vyhodnotí, že **riziko** **nie je relevantné** vo vzťahu k pripravovanej výzve, priradí danému riziku status „Neidentifikované riziko“ a v komentári uvedie jednoznačné zdôvodnenie neidentifikácie rizika. V danom prípade sa RO/SO už k jednotlivým opatreniam nevyjadruje.
6. V súvislosti so špecifikami konkrétnej výzvy môže RO/SO pri vypracovaní RAV k návrhu výzvy zadefinovať ďalšie riziká nad rámec preddefinovaných rizík vo formulári RAV. V tomto prípade RO/SO zároveň zadefinuje minimálne jedno opatrenie na ich elimináciu.

4 Zoznam skratiek

|  |  |
| --- | --- |
| CKO | Centrálny koordinačný orgán |
| MP | Metodický pokyn CKO č. 32 |
| RAV | Riziková analýza výzvy |
| RO | Riadiaci orgán |
| SO | Sprostredkovateľský orgán |
| RIS3 | Stratégia výskumu a inovácií pre inteligentnú špecializáciu SR |

5 Prílohy

Príloha č. 1 – Vzor - Formulár rizikovej analýzy výzvy s príkladom jeho vyplnenia

1. MP sa nevzťahuje na iné typy výziev a vyzvaní, ako je uvedené v odseku 7, t. j. na vyzvanie na predloženie projektov technickej pomoci, výzvy na predkladanie projektových zámerov. [↑](#footnote-ref-1)